Piret Kriivan

Piret Kriivan (sündinud 22. juulil 1961) on eesti raadioajakirjanik.
 Haridus 
Piret Kriivan on lõpetanud Tallinna Pedagoogilise Instituudi eesti keele ja kirjanduse õpetaja erialal.

 Töö 
Ta on töötanud seitse aastat Tallinna 4. keskkoolis eesti keele ja kirjanduse õpetajana.Verni Leivak. Keelesõber Piret Kriivan: eesti kirjakeelt selgeks õppimata pole ühiskonnas sugugi kõik võimalused avatud Õhtuleht.ee, 13.01.2023.

Ta on olnud raadiosaadete toimetaja ja saatejuht Eesti Raadios ja PulssB3-s.

1990. aastal alustas ta tööd Eesti Raadio välisuudiste toimetuses. Ta oli välispoliitiliste saadete "Maailm täna" ja "Maailma mitu palet" saatejuht ja toimetaja. 2004. aastast toimetab ja juhib Eesti ajalugu käsitlevat saatesarja "Eesti lugu". Kriivan juhtis ka sarisaadet "Uudis+". 2011. aasta sügisest on ta "Keelesaate" toimetaja ja saatejuht.

Piret Kriivan on Eesti Emakeele Seltsi liige. 

 Tunnustus 
 2009 – Eesti Kaitseliidu medal Eesti Vabariigi 91. aastapäeva puhul eriteenete eest – panuse eest Eesti ajaloo selgitamisel laiemale üldsusele
 2012 – Eesti teaduse populariseerimise auhind saatesarja "Eesti lugu" eest
 2015 – Hea Sõna auhind, millega ühendus Eesti Naistoimetajad tunnustab "eestikeelses meedias silma paistnud ajakirjanikku, kelle looming kannab humanistlikke väärtusi, on sisukas ja selge, keelt väärtustav ja isikupärane"
 2016 – keeleteokonkursil tunnustati tema juhitud „Keelesaadet“ kui pikaajalist, mitmekülgset ja kvaliteetset eesti keelt väärtustavat saadet
 2018 – rahvakultuuri sihtkapitali tunnustuspreemia
 2020 – Valgetähe V klassi teenetemärk
 2022 – Keeleameti sõber, Keeleameti hõbemärkKeeleameti sõber 2023 on õiguskantsler Ülle Madise Keeleameti koduleht. 18.12.2023.

 Viited 

Kategooria:Eesti raadioajakirjanikud
Kategooria:Valgetähe V klassi teenetemärgi kavalerid
Kategooria:Sündinud 1961
Kategooria:Eesti õpetajad